दरभंगा : बिहारक मुख्यमंत्री नीतीश कुमार संकल्प रैलीक विरोध मिथिलाक बेगूसराय केर बाद दरभंगा मे सेहो भेल। मिथिला राज्यक गठनक लेल तत्पर मिथिला राज्य निर्माण सेनाक दरभंगाक इकाई आइ बिहारक मुख्यमंत्री नीतीश कुमारक संकल्प रैलीक विरोध केलक, मिथिला के उपेक्षित भावसं देखनाहर मुख्यमंत्री जे बलुआहा सेतु केँ कोसी-मिथिलाक मिलन कहने छलथि ओ आइ गप्पसं पलटि ओकरा दू भागमे बंटल मिथिलाक मिलन कहलनि संगे मिथिला संस्कृतिक बखान केलनि। मिथिला राज्य निर्माण सेनाक दर्जनोँ सेनानी जे बैनर लऽ शांतिपूर्ण विरोध कऽ रहल छलथि मुदा तयौ जदयूक कार्यकर्ता हिनका सभ पर प्रहार केलक जाहिमे सेनाक श्याम सुन्दर झा आ अनूप कुमार के चोट पहुंचल। एतेक भेलाक बादो मिथिला राज्य निर्माण सेना मुख्यमंत्री के ज्ञापन सौँपलक जाहिमे मिथिला के उपेक्षित रखबाक कारण पूछल गेल, मिथिला मे उद्योग लागय संगे मिथिला राज्यक गठनक मांग कएल गेल।
 कोलकाता/दरभंगा : मिथिला विकास परिषद, कोलकाता उतर बिहारक सबसं पैघ स्वास्थ्य केंद्र दरभंगा मेडिकल कॉलेज अस्पताल केँ एम्स केर दर्जा देबाक मांग केलक अछि। परिषदक केंद्रीय अध्यक्ष अशोक झा कोलकातामे केंद्रीय स्वास्थ्य मंत्री गुलाम नबी आजादसं भेट कऽ इ मांग रखलनि। ओ कहलनि जे आर्थिक रूप सऽ विपन्न मिथिला क्षेत्रक लोकक नीक इलाज लेल देशक आन प्रांतमे जाइ पड़ैत छैक, आर्थिक अभावमे कतको लोक रस्तेमे मरि जाइत छथि। दिल्लीक एम्ससं पैघ चौहद्दी होएबाक बादो प्रतिष्ठित डीएमसीएच पर ध्यान नहि देल जा रहल अछि जतय नेपाल धरिसं लोक इलाजक लेल अबैत अछि।
 दरभंगा : नागेँद्र झा स्टेडियममे बीतल रविकेँ शुरू भेल 'मिथिला लोक उत्सव-2013' जेकर उद्घाटन बिहार सरकारक ग्रामीण विकास मंत्री नीतीश मिश्रा केलनि। ओ कहलनि जे बिहार सरकार दरभंगामे मिथिला लोक उत्सव तेसर बरख करबा रहल अछि, मिथिलावासी लेल इ गौरवक गप्प अछि। एहि लोक उत्सवमे मिथिला ग्रामक संग विकास मेलामे लागल कतेको स्टॉलसं मिथिलाकेँ देखल जा सकत। लोक उत्सवक पहिल दिन लोक गायिका श्रीमती रंजना झा, रामबाबू-भगवानबाबू दुखी राम आदि मैथिली गीतसं लोक केँ झूमेला संगे झरनी, जट-जटिन आदि धरोहर मंच मधुबनी द्वारा प्रस्तुत कएल गेल। मंचक संचालन मैथिली अकादमी, पटनाक पूर्व अध्यक्ष कमलकांत झा केलनि आ उद्घोषणा डॉ. सोनी सिंह केलनि। लोक उत्सवक पहिल दिन रंजना झा, बिहार गौरव सम्मानसं सम्मानित भेली।
 लोकार्पित भेल ' तेसर बुद्ध'
दरभंगा : कोनो भाषा विचारक आदान-प्रदानक सशक्त माध्यम अछि। मिथिलाक धरती सदिखन साहित्य, अध्यात्म आ चिंतन लेल चर्चित रहल अछि। इ गप्प वरिष्ठ साहित्यकार डॉ. भीमनाथ झा बीतल बृहस्पति केँ मैथिली उपन्यास 'तेसर बुद्ध' केर लोकार्पणक मौका पर कहलनि। पिंडारूच गाम स्थित नाट्य परिषद भवनमे आयोजित लोकार्पण समारोह केँ संबोधित करैत मैथिली अकादमी पटनाक पूर्व अध्यक्ष कमलाकान्त झा कहलनि जे मिथिलाक लोक शक्तिक पूजारी रहल छथि। नारी केँ जखन उचित सम्मान भेटत तऽ समाजक समग्र कल्याण निश्चित अछि।
 पांचजन्य चेरिटेबल ट्रस्ट दिससं आयोजित समारोहक अध्यक्षता करैत साहित्य अकादमी, नई दिल्लीक मैथिलीक प्रतिनिधि डॉ. वीणा ठाकुर कहलनि जे मिथिला शक्तिक भूमि अछि। लोकार्पित उपन्याससं समाज केँ गति भेटत। समाज केँ आध्यत्मिक दिशा देबामे उपन्यासक लेखक ई. नमोनाथ झाक भूमिका सराहनीय अछि। LNMU केर मैथिलीक विभागाध्यक्ष डॉ. धीरेन्द्र नाथ मिश्र कहलनि जे मिथिला सदैव संस्कृति आ शिक्षाक भूमि रहल अछि आ मिथिला परंपराक एकटा अलग पहिचान अछि। डॉ. अशोक मेहताक संचालनमे आयोजित समारोह केँ सेवानिवृत न्यायाधीश रूक्मिणी कांत, विद्यानाथ झा विदित, शिवकान्त झा, सुनीता झा, अनवारूल हक, दिलीप कुमार आदि अप्पन विचार रखलनि।
 पांचजन्य चेरिटेबल ट्रस्ट दिससं आयोजित समारोहक अध्यक्षता करैत साहित्य अकादमी, नई दिल्लीक मैथिलीक प्रतिनिधि डॉ. वीणा ठाकुर कहलनि जे मिथिला शक्तिक भूमि अछि। लोकार्पित उपन्याससं समाज केँ गति भेटत। समाज केँ आध्यत्मिक दिशा देबामे उपन्यासक लेखक ई. नमोनाथ झाक भूमिका सराहनीय अछि। LNMU केर मैथिलीक विभागाध्यक्ष डॉ. धीरेन्द्र नाथ मिश्र कहलनि जे मिथिला सदैव संस्कृति आ शिक्षाक भूमि रहल अछि आ मिथिला परंपराक एकटा अलग पहिचान अछि। डॉ. अशोक मेहताक संचालनमे आयोजित समारोह केँ सेवानिवृत न्यायाधीश रूक्मिणी कांत, विद्यानाथ झा विदित, शिवकान्त झा, सुनीता झा, अनवारूल हक, दिलीप कुमार आदि अप्पन विचार रखलनि।
 DMCH : की छल आ की भऽ गेल!
 दरभंगाः DMCH के नाम देश टा नहि अपितु विदेशमे चर्चित मेडिकल संस्थाक रुपे रहल अछि जे आब अप्पन बदहाली पर कानि रहल अछि। एतय अखनो नेपाल धरिक लोक इलाजक लेल अबैत छथि। पहिले स्वास्थ्य कर्मी आ डॉक्टरमे मरीज केँ देखबाक आ हुनका ठीक करबाक प्रति ललक छल। अस्पताल प्रशासकसं लऽ विभागाध्यक्ष धरि एलर्ट रहैत छलथि। अस्पताल अधीक्षक, एचओडी, यूनिट इंचार्ज, मेट्रॉन आदिक राउंडसं परिजन, मरीज आ आन लक अप्पन घड़ीक कांटा मिलाबैत छलथि। प्रशासक केर उपचारक बुनियादी सामग्री पर नजरि रहैत छल। उपचारक एक सामग्रीक कमी वा गंदगी पर यूनिटसं लऽ अस्पताल अधीक्षक कार्यालय धरि हाय तौबा मचैत छल मुदा आब ओ बात कतय। बरख बीति जाइत अछि आ पैथोलॉजी आ रेडियोलॉजी जांच घरमे ताला लटकल रहैत अछि। मरीजक जीवन रक्षक दवाइ तऽ छोड़ू रूई लेबा लेल सेहो हालत खराब भऽ जाइत छैक। वार्डमे डॉक्टर कखन ऐला आ राउंड लगा कखन चलि गेला, पतो नहि चलैत अछि। बरखामे अस्पतालक आंगन डूबल रहैत अछि, मकान सभ जर्जर अवस्थामे अछि, दरभंगा मेडिकल कालेज कचड़ा घर सन बनि गेल अछि। समय-समय पर हड़ताल भेलासं मरीज केँ तऽ परेशानी होइते छैक संग संस्थानक प्रतिष्ठा सेहो कम भेल जा रहल अछि मुदा DMCH केर ठेकेदार सभक मोनमे शायद यैह रहैत अछि - हमका कोन गरज रे भाइ!
 दरभंगा महाराजक घर धरि चलैत छल ट्रेन, एहन छल शान!
 मुजफ्फरपुर : ओडिशा आ आंध्र प्रदेशक तटीय जिलाकेँ हिलाबैत तूफान पाइलीनक असरि आब मिथिलामे देखबाक भेटि रहल अछि। मिथिलामे पिछला 30 घंटासं लगातार भऽ बरखा भऽ रहल अछि। एहि कारणे कतेको नदी लाल निशानक पार अछि। तेज हवाक झोँकासं कांच मकान आ गाछ खसि रहल अछि। मिथिलासं 3 गोटेक मृत्युक खबरि सेहो अछि। मौसम विभाग चेतावनी देलक अछि जे अगिला 40 घंटामे मिथिलामे भारी बरखा होएत। बताबी जे मिथिलाक अधिकतर क्षेत्रमे लगातार बरखा भऽ रहल अछि। पछिला 24 घंटासं लगातार बरखासं सड़क पर पानि भरि गेल अछि। नदीक जलस्तर लगातार बढ़ि रहल अछि। तूफानक असर इ अछि जे कतेको इलाका बाढ़िक बाट पर ठाढ़ अछि। उत्तरी मिथिलाक सहरसा, सुपौल, मधेपुरा, पुर्णिया, कटिहार, दरभंगा, मुजफ्फरपुर, वैशालीमे लगातार बरखा भऽ रहल अछि। क्षेत्रक कोशी, गंडक, कमला बलान, बागमती आ गंगा नदी उफान पर अछि। कतेको शहरमे बिजली गुम अछि, तूफान कारणे रास्तामे खसल गाछसं आवाजाही पर असर पड़ल अछि। मधेपुरा आ वैशालीमे पेड़ खसबासं किछु मकान आबि गेल जाहिसं तीन गोटेक मृत्यु भऽ गेल जाहिमे 2 टा छोट बच्चा छल। हालातसं निपटबा लेल बिहारक मुख्यमंत्री नीतीश कुमार सभ जिलाक जिलाधिकारीकेँ एलर्ट केने छथि। एतय NDRF केर 2 टा अतिरिक्त टीम बजा लेल गेल अछि।
 कोलकाता/दरभंगा : उत्तराखंड पीड़ितक मददि लेल मिथिला विकास परिषद लगातार काज कऽ रहल अछि। परिषदक अध्यक्ष अशोक झा बतौलनि जे ओ अपन सहयोगीक संगे पीड़ितक सहायता लेल कपड़ा, दवाइ, चूड़ा, गुड़, तिरपाल आदि संग्रहित कऽ रहल अछि।
 दरभंगा : मिथिलाक युवाकेँ रोजगारपरक शिक्षा देबाक उद्देश्य सं ललित नारायण मिथिला विश्वविद्यालय विदेशी भाषाक एकटा संस्थान खोलबाक निर्णय लेलक अछि। अखन एहि संस्थानमे फ्रेँच, जर्मन, जापानी, स्पेनिश आ चीनी भाषाक संग संप्रेषणात्मक अंग्रेजी आ व्यक्तित्व विकासक शिक्षा देल जाएत। एमएलएसएम कालेज, दरभंगाक रसायन विज्ञानक प्राचार्य डा॰ प्रेम मोहन मिश्र केँ निदेशकमे इ संस्थान खुजत। विश्वविद्यालयक एहि निर्णयक जनतब दैत डा॰ प्रेम मोहन मिश्र बतौलनि जे कुलपति डा॰ समरेँद्र प्रताप सिँह आ प्रतिकुलपति डा॰ ध्रुव कुमारक पहल पर इ निर्णय लेल गेल अछि। अखन एकरा लेल विश्वविद्यालय मुख्यालयमे परीक्षा विभागक उपरमे दु गोट कमरा एहि संस्थान केँ आवंटित कएल गेल अछि।
 मुजफ्फरपुर : केंद्र सरकार मिथिलाक मुजफ्फरपुरमे 500 मेगावॉट क्षमताक बिजलीघरक निर्माणक इजाजत दऽ देलक अछि। इ बिजलीघर सेहो जिलाक कांटी क्षेत्रमे स्थापित कएल जाएत। राज्य सरकार एहि बिजलीक निर्माण सरकारी क्षेत्रक बिजली कंपनी एनटीपीसी केर संग मिलि कऽकरबाक योजना बनौलक अछि।
 राज्यक ऊर्जा विभागक अधिकारी बतौलनि जे, 'नव बिजलीघरक संबंधमे केंद्रसरकारसं हरियर झंडी भेट गेल अछि। एकरा लेल आन मंत्रालसँ इजाजत तऽ पहिलहिँ भेँट गेल छल मुदा नागरिक उड्डïयन मंत्रालय एहि बिजलीघरक चिमनीक ऊंचाई कऽ लऽ आपत्ति जतौने छल मुदा आब एहि तरहक आपत्तिक समाधान भऽ गेल अछि आ केंद्र सरकार एहि संबंधमे अप्पन मंजूरी दऽ देलक अछि। आब बिजली घरक काज जल्दिये शुरू होएत। एहि बिजलीघरक लेल राज्य सरकार 1990 मे केंद्र सरकार केँ प्रस्ताव पठौनेँ छल मुदा नागरिक उड्डïयन मंत्रालय लगमे रहल हवाई पट्टीकेँ ध्यानमे राखैत चिमनीक ऊंचाई कम करबा लेल राज्य सरकारपर दबाव दऽ रहल छल। राज्य सरकार एकरा लेल तैयार नहि छल, एहि कारणे इ परियोजना लटकल छल।
 सूत्रक मानी तऽ एहि बिजलीघरक निर्माण राज्य सरकार एनटीपीसीक संग मिलि कऽ योजना बनौने अछि। एहि बारेमे राज्य सरकार सार्वजनिक क्षेत्रक बिजली उत्पादन कंपनीक संग जल्दिये एकटा संधि पर हस्ताक्षर करत।
 एहिसं पहिले सेहो राज्य सरकार आ नागर उड्डयन मंत्रालयक बीच राज्य सरकारक पहिलेसं स्थापित कांटी बिजलीघरक विस्तार लेल विवाद भऽ चुकल अछि।
 बिहार राज्य सरकार 2007 मे एतय 250-250 मेगावॉटक दू गोट नव इकाई लगेबाक ऐलान कएने छल। मंत्रालयक विरोधक कारणे 2008 मे राज्य सरकार प्रस्तावित इकाइक चिमनीक लंबाई केँ घटेबाक निर्णय लेने छल, जाहि कारणे एकर क्षमता घटि कऽ 195-195 मेगावॉट रहि गेल। राज्य सरकार केँ अगिला 5 बरखमे एहि ईकाइ केँ शूरु होएबाक उमीद अछि, जेकरा लेल ओ एनटीपीसीक मददि लऽ रहल अछि।
 राज्य सरकार अखन बिजलीक मामलेमे पूर्णयता केंद्रीय कोटा पर आश्रित अछि। केंद्रीय कोटेसँ राज्य सरकार केँ लगभगि 2,000 मेगावॉट बिजली भेटैतअछि, जे ओकर जरूरतसँ 1,000 मेगावॉट कम अछि।
 राज्यक ऊर्जा विभागक अधिकारी बतौलनि जे, 'नव बिजलीघरक संबंधमे केंद्रसरकारसं हरियर झंडी भेट गेल अछि। एकरा लेल आन मंत्रालसँ इजाजत तऽ पहिलहिँ भेँट गेल छल मुदा नागरिक उड्डïयन मंत्रालय एहि बिजलीघरक चिमनीक ऊंचाई कऽ लऽ आपत्ति जतौने छल मुदा आब एहि तरहक आपत्तिक समाधान भऽ गेल अछि आ केंद्र सरकार एहि संबंधमे अप्पन मंजूरी दऽ देलक अछि। आब बिजली घरक काज जल्दिये शुरू होएत। एहि बिजलीघरक लेल राज्य सरकार 1990 मे केंद्र सरकार केँ प्रस्ताव पठौनेँ छल मुदा नागरिक उड्डïयन मंत्रालय लगमे रहल हवाई पट्टीकेँ ध्यानमे राखैत चिमनीक ऊंचाई कम करबा लेल राज्य सरकारपर दबाव दऽ रहल छल। राज्य सरकार एकरा लेल तैयार नहि छल, एहि कारणे इ परियोजना लटकल छल।
 सूत्रक मानी तऽ एहि बिजलीघरक निर्माण राज्य सरकार एनटीपीसीक संग मिलि कऽ योजना बनौने अछि। एहि बारेमे राज्य सरकार सार्वजनिक क्षेत्रक बिजली उत्पादन कंपनीक संग जल्दिये एकटा संधि पर हस्ताक्षर करत।
 एहिसं पहिले सेहो राज्य सरकार आ नागर उड्डयन मंत्रालयक बीच राज्य सरकारक पहिलेसं स्थापित कांटी बिजलीघरक विस्तार लेल विवाद भऽ चुकल अछि।
 बिहार राज्य सरकार 2007 मे एतय 250-250 मेगावॉटक दू गोट नव इकाई लगेबाक ऐलान कएने छल। मंत्रालयक विरोधक कारणे 2008 मे राज्य सरकार प्रस्तावित इकाइक चिमनीक लंबाई केँ घटेबाक निर्णय लेने छल, जाहि कारणे एकर क्षमता घटि कऽ 195-195 मेगावॉट रहि गेल। राज्य सरकार केँ अगिला 5 बरखमे एहि ईकाइ केँ शूरु होएबाक उमीद अछि, जेकरा लेल ओ एनटीपीसीक मददि लऽ रहल अछि।
 राज्य सरकार अखन बिजलीक मामलेमे पूर्णयता केंद्रीय कोटा पर आश्रित अछि। केंद्रीय कोटेसँ राज्य सरकार केँ लगभगि 2,000 मेगावॉट बिजली भेटैतअछि, जे ओकर जरूरतसँ 1,000 मेगावॉट कम अछि।
 दरभंगा : बंबइया यात्री लेल खुशखबरी अछि, जल्दिये हुनका सभकेँ आरक्षित टिकटक समस्या खत्म भऽ जाएत। सातू दिन दरभंगा-मुंबई(लोकमान्य तिलक टर्मिनल) लेल ट्रेन भेटत। समस्तीपुर रेलमंडल एहि काजमे लागल अछि आ उमीद अछि जे जुलाई सँ इ ट्रेन दैनिक भऽ जाएत।
 बताबी जे अखन दरभंगा सँ मुंबई लेल पवन एक्सप्रेसक परिचालन सप्ताहमे मात्र तीन दिन मंगल, गुरु आ शनि केँ होइत अछि। बाकी चारि दिन इ ट्रेन मुजफ्फरपुरसँ चलैत अछि। एहि ट्रेनमे सभ सीजन पिक होइत अछि। मुंबई लेल एकटा आओर ट्रेन कर्मभूमि एक्सप्रेसक हालत एहन रहैत अछि जे क्षमतासँ चारि गुणा बेसी यात्रीक बोझ उठाबैत अछि। कर्मभूमि प्रति बरख लगभग 70 करोड़ आमद दैत अछि जे दरभंगा जंक्शनक सबसँ बेसी राजस्व देनिहाइर ट्रेन अछि। पवन एक्सप्रेसक दैनिक परिचालनक संबंधमे समस्तीपुरक सीनियर डीसीएम संग जनसंपर्क पदाधिकारी एमएआई हुमायूं एकर पुष्टि करैत कहला जे महाप्रबंधक केँ निर्देश पर एहि पर काज चलि रहली। बरख 13 केर रेल बजटमे मिथिलावासीक मांग छल जे एकटा नव ट्रेन मुंबई लेल भेटय वा पवन केँ दैनिक कएल जाए, से आब पूर्ण होइत बुझाइत अछि!
 बताबी जे अखन दरभंगा सँ मुंबई लेल पवन एक्सप्रेसक परिचालन सप्ताहमे मात्र तीन दिन मंगल, गुरु आ शनि केँ होइत अछि। बाकी चारि दिन इ ट्रेन मुजफ्फरपुरसँ चलैत अछि। एहि ट्रेनमे सभ सीजन पिक होइत अछि। मुंबई लेल एकटा आओर ट्रेन कर्मभूमि एक्सप्रेसक हालत एहन रहैत अछि जे क्षमतासँ चारि गुणा बेसी यात्रीक बोझ उठाबैत अछि। कर्मभूमि प्रति बरख लगभग 70 करोड़ आमद दैत अछि जे दरभंगा जंक्शनक सबसँ बेसी राजस्व देनिहाइर ट्रेन अछि। पवन एक्सप्रेसक दैनिक परिचालनक संबंधमे समस्तीपुरक सीनियर डीसीएम संग जनसंपर्क पदाधिकारी एमएआई हुमायूं एकर पुष्टि करैत कहला जे महाप्रबंधक केँ निर्देश पर एहि पर काज चलि रहली। बरख 13 केर रेल बजटमे मिथिलावासीक मांग छल जे एकटा नव ट्रेन मुंबई लेल भेटय वा पवन केँ दैनिक कएल जाए, से आब पूर्ण होइत बुझाइत अछि!
 मुजफ्फरपुर : मुजफ्फरपुरमे प्रस्तावित थर्मल पावर प्रोजेक्ट लेल एकटा नीक समाद अछि। एतय 195 मेगावाटक दू यूनिटक बदले आब 250 मेगावाटक दू टा वा 660 मेगावाटक एक गोट सुपर क्रिटिकल इकाई बनाओल जा सकैत अछि। एयरपोर्ट आथोरिटी चिमनीक ऊंचाई पर लागल रोक हटा लेलक अछि। बीतल बृहस्पति केँ एक संबंधित पत्र बिहार सरकार केँ भेट गेल अछि। मुजफ्फरपुर जिलामे पताही हवाई अड्डाक कारण बिहार सरकारक पावर प्रोजेक्ट परियोजना पर ग्रहण लागि गेल छल। आथोरिटी एहि निर्णयक बिहार सरकार इ कहैत विरोध कएने छल जे आखिर बंद एयरपोर्ट कऽ लऽ पावर प्रोजेक्ट पर रोक लगायब कतेक ठीक अछि। मुख्यमंत्री नीतीश कुमार आ ऊर्जा मंत्री बिजेँद्र प्रसाद यादव द्वारा एहि मुद्दा पर केँद्र केँ पत्र लिखल गेल छल जेकरा बाद चिमनीक उंचाई पर लागल रोक हटा लेल गेल अछि।
 लखनऊ/दरभंगा : भारतीय भाषा संस्थानक तत्वावधानमे उर्दू शिक्षण आ अनुसंधान केँद्र दिससँ आगामी 31 मार्चसँ 4 अप्रैल धरि लखनऊ स्थित मदन मोहन मालवीय मार्गमे होए वला कार्यशाला लेल सीएम कालेजमे हिँदीक प्राध्यापक डा॰ कृष्णचंद्र झा मयंक केँ आमंत्रित कएल गेल अछि। एहि कार्यशालामे मैथिली, उर्दू आ अंग्रेजी लेल बनाओल जा रहल डिक्शनरी पर विमर्श कएल जाएत। बताबी जे केँद्र सरकारक उर्दू शिक्षण आ अनुसंधान केँद्र उर्दू-मैथिली आ अंग्रेजी शब्दक शब्दकोष तैयार कऽ रहल अछि जाहिमे डा॰ मयंक केँ मैथिली शब्दक विशेषज्ञ रुपे आमंत्रित कएल गेल अछि।
 दरभंगाः दरभंगा जिलाक घनश्यापुर गाममे रविकेँ 79 सगर राति दीप जरय कथा गोष्ठिक आयोजन भेल। कमलेश झाक संयोजकमे भेल एहि कथा गोष्ठिक उद्घाटन रमानन्द झा रमण केलनि। अध्यक्षता वरिष्ठ साहित्यकार जगदीश प्रसाद मण्डल आ मञ्च सञ्चालन अशोक मेहता जी द्वारा कएल गेल। एहि अवसरपर रमणजी अपन उद्बोधनमे कहलनि जे पहिल बेर एहि गाममे ओ हाथीपर चढ़ि कऽ आएल छला। चुटकी लैत ओ कहलनि जे एहि ठामक टूक बड़ नामी अछि। उमेश पासवान द्वारारचित कविता संग्रह वर्नित रसक विमोचन कएल गेल। कथा कमला गोष्ठिमे राति भरि कथाकार लोकनि कथाक पाठ करैत रहला। प्रत्येक कथापर समीक्षाकार लोकनि अपना अपना स्तरसँ समीक्षा प्रस्तुत केलनि। रविकेँ भेल एहि कथा गोष्ठिमे कुल 25 गोट कथाकार लोकनि अपन-अपन कथाक पाठ केलनि। पहिल खण्डमे कुल तीन गोट कथाक पाठ भेल। एहिमे उमेश पासवान-बाम दहिन, रोशन कुमार मैथिल-चरित्रहीन आ गौरी शंकर साह- खानदान नामक कथाक पाठ केलनि। समीक्षा प्रस्तुत करैत डा. शिव कुमार प्रसाद, डा. केदार नाथ चौधरी, देवकान्तजी आ अशोक मेहता रोशन कुमार मैथिल द्वारा पढ़ल गेल चरित्रहीनके उतकृष्ट कथा कहलनि। उमेश मण्डल अपन विचार प्रकट करैत कहलनि जे निस्नदेह चरित्रहीन नीक कथा अछि मुदा एहिमे कथाकरा एड्स सनक बिमारीक कारण नञि बता मात्र प्रश्न ठाढ़ केलनि अछि। दोसर खण्डमे कुल पाँचगोट कथाक पाठ भेल। एहिमे कमल कान्त झा- शेरू, देवकान्त मिश्र- अपनत्व, शशिकान्त झा- पानो नञि खुएलक, विष्णुदेव झा विकल- प्रेमक पुजारी आ हरिश्चन्द्र झा हरित- सिसकैत बुढ़ारी कथाक पाठ केलनि। एहिमे समीक्षा दैत शशी बोध मिश्र शशी, दुर्गा नन्द मण्डल,रोशन कुमार मैथिल, डा. शिव कुमार प्रसाद, दिनेश मिश्र आ अशाक कुमार मेहता अपन अपन विचार रखलनि। ई लोकनि एहि बातपर जोर देलनि जे कैरियरक यात्रामे आजुक धिया पुताकेँ माता पितापर विशेष ध्यान देबक चाही। रोशन कुमार मैथिल एहि अवसरपर युवा लोकनिसँ आग्रह केलक जे हमरा लोकनि सेहो एक दिनमाता पिता बनब आ बुढ होएब। कैरियर बनाएब आवश्यक अछि मुदा माता पिता दिस ध्यान नञि दऽ कैरियर बनाएब उचीत नञि अछि। तेसर चरणमे अखिलेस कुमार मण्डल- दोस्ती रहए की जाए, अमित मिश्र -दोसर रूप आ अविनाश कुमार मण्डल- गपक खोइचा नामक कथाक पाठ केलनि। हिनका लोकनिपर समीक्षा दैत योगानन्द झा, रामविलास साहु, बम शंकर राय, रमानन्द झा रमण अमित मिश्रक दोसर रूपक प्रशंसाकरेत कहलनि जे आ भविष्यमे नीक कथाकार बनि सकै छथि। चारिम खण्डमे निखिल कुमार रौनक, पंकज सत्यम स्वाभिमान आ कमलेश्वर राउत व्यथा नामक कथा पढ़लनि। कथाक अनुसार एहिपर शशी बोध मिश्र शशी, मनोज मिश्र, रोशन कुमार मैथिल, योगानन्द झा अपन अपन विचार रखलनि। एकरा बाद भोजनावकाश राखल गेल। संयोजनक दिससँ मिथिलाक भात, दालि, तरकारी, पापर आ दही चीनीक उत्तम प्रबन्ध कएल गेल छल। एकरा बाद एहिमे राजा राम सिह राठोर- अश्लिल बात, शम्भू शौरभ- आपसी, नन्द विलास राय -सभसँ पैघ पूजा, दुर्गानन्द मण्डल -बुड़बक के, बेचन ठाकुर- लाइसेंस रद्द,राम विलास साहु -बुजुर्गक दुख के हरत आ जातिक भोज, लक्ष्मी दास- छातीक बीख, शिव कुमर मिश्र- धूर्त, उमेश मण्डल -खुट्टा उसरब, उमेश नारायण कर्ण -जी सरकार, शारदानन्द सिंह- बुढ़िया घर, विद्याकर जी- महाबली दुल्लह राव नामक कथाक पाठ केलनि। कथाक अनुसारे समीक्षाकार लोकनि एहि कथा सभक समीक्षा केलनि। एहि कथामे एक गोट गाप बेर बेर कहल गेल जे रचनाकार लोकनिकेँ बेसीसँ बेसी मैथिली शब्दक चयन करबाक चाही। जे शब्द एहि ठाम नञि अछि तकर विकल्प आन भाषासँ लेल जा सकैत अछि। एकरा बाद ई निणय कएल गेल 80 म कथा गोष्ठी उमेश पासवानक संयोजनमे निर्मलीमे कएल जाएत।
 (रिर्पोट : रौशन कुमार झा)
(रिर्पोट : रौशन कुमार झा)
दरभंगा : सगर राति दीप जरय केर 79म कथा चेतना रैली जिलाक घनश्यामपुर मध्य विद्यालय परिसरमे 9 मार्च केँ आयोजित कएल जाएत। गोष्ठीमे भारत आ नेपालक मैथिलीक कथाकार आ साहित्यकार लोकनि कथा पाठ करता। कथा सभ पर त्वरित समीक्षा प्रस्तुत कएल जाएत। इ जनतब संयोजक कमलेश झा देलन्हि।
 दरभंगा/नई दिल्ली : सांसद कीर्ति झा आजाद आकाशवाणी दरभंगाक कार्यक्रमक स्तरमे आबि रहल गिरावट आ प्रशासनिक व्यवस्थाक लचरता कऽ लऽ केँद्रीय सूचना आ प्रसारण मंत्री मनीष तिवारी केँ ध्यान देबा लेल कहलन्हि। मंत्री केँ प्रेषित चिट्ठीमे सांसद कहलनि जे आकाशवाणी दरभंगाक वित्तीय हालत चिँताजनक अछि। केँद्र निदेशक आ सहायक निदेशक संग बहुतो पद रिक्त अछि। ओ एहि मामला सभक उच्चस्तरीय जांच करा अतिशीघ्र कारवाई करबाक अनुरोध सूचना आ प्रसारण मंत्री सऽ केलनि।
 मधुबनी : मैथिली साहित्यक आ सांस्कृतिक समितिक एकटा बैसार स्थानीय माध्यमिक शिक्षक संघ भवनमे डा॰ सुरेन्द्र लाल दासक अध्यक्षतामे मंगलकेँ आयोजित भेल। बैसारमे मधुबनी स्टेशन पर मैथिलीमे उद्घोषणा नहि कएल जेबा पर क्षोभ प्रकट कएल गेल। स्टेशन अधीक्षकसँ आग्रह कएल गेल जे यथाशीघ्र मैथिलीमे उद्घोषणा शुरु कराबथि। मैथिली एतुक्का जन-जनक भाषा अछि आ संविधानक सूचीमे संलग्न अछि। बैसारक जनतब दैत समितिक सचिव दिलीप कुमार झा कहलनि जे मैथिलीमे उद्घोषणा लेल एकटा प्रतिनिधिमंडल रेलवेक शीर्ष अधिकारीसँ भेँट कऽ ज्ञापन सौँपता। बैसारमे अनिल ठाकुर, अशोक कुमार झा, इन्द्र नाथ ठाकुर, भोगेन्द्र मिश्र, प्रजापति ठाकुर आदि उपस्थित छलथि। (साभार : मिथिला आवाज, दरभंगा)
दरभंगा : संस्कृतिक आदान-प्रदान एकटा सशक्त माध्यम फिल्म अछि। अखुनका समयमे बढ़ैत संचार व्यवस्थामे एकर मूल्य बढ़ि गेल अछि। मिथिला क्षेत्रक संस्कृतिक पैघ प्रसार फिल्मक माध्यमे भऽ सकैत अछि। मैथिली फिल्म महोत्सवक 50 बरख पूरलाक बाद जरुरी अछि जे मैथिली फिल्म निर्माणमे गति आबय। इ बात कामेश्वर सिँह दरभंगा संस्कृत विविक कुलपति अरविँद पांडेय कहलनि। ओ मैथिली फेस्टिवल कऽ लऽ फेस्टिवलक संरक्षकक पदसँ प्रेस वार्तामे बाजि रहल छलथि। कुलपति फेस्टिवलक सफलताक कामना केलनि। मौका पर फेस्टिवलक संयोजक शशि मोहन भारद्वाज कहलनि जे दू दिवसीय फेस्टिवलमे सात गोट फिल्मक प्रदर्शन कएल जाएत। एहिमे मैथिली फिल्म जगतमे महत्वपूर्ण योगदान देनिहार केँ सम्मानित कएल जाएत। फेस्टिवलमे भारत आ नेपालक बहुतो लोकनि भाग लेता। फेस्टिवलक तैयारी अंतिम चरणमे अछि!
 सुपौल/दरभंगा : साक्षर, दरभंगा आ मैथिली साहित्य परिषद, सुपौलक तत्वावधानमे मैथिली कवि चंद्रभानु सिँह 92म जयंती एक मार्च केँ मनाओल जाएत। महासचिव अशोक कुमार चौधरी बतौलनि जे सुपौलक वनदेवी नामक ठाम पर जयंती आयोजित होएत।
 मुजफ्फरपुर/भागलपुर/बेगूसराय/पटनाः मैथिली भाषी राष्ट्रीय-अंतरराष्ट्रीय स्तर पर अप्पन छाप तऽ छोड़िये रहल छथि एकरा अतिरिक्त लोक सेवा अयोगक मुख्य परीक्षामे ऐच्छिक विषय केँ रुपे मैथिलीक चयन कऽ लगभगि डेढ़ दर्जन छात्र लोकनि सफलता पौलनि जाहिमे बहुतो गैर मैथिली क्षेत्र छथि। इ प्रतिभागी सभ आब मार्च सऽ शुरुभऽ रहल साक्षात्कारक तैयारीमे लागि गेल छथि।
 लखनऊ(UP) केँ ओमप्रकाशक पुत्र आशीष कुमार श्रीवास्तव, IIT खड़गपुर सऽ बीटेक छथि आ इ मैथिली विषय लऽ मुख्य परीक्षा पास केलथि। अजय कुमार जे शिवशंकर मोदी केँ पुत्र छथि आ नवादा, बिहारक रहनिहार छथि। अजय पब्लिक एडमिनिस्ट्रेशन आ मैथिलीक परीक्षा देने छलथि जाहिमे सफल रहता। रामचंद्र राजगुरु जे सीएन सिँहक पुत्र छथि आ भागलपुर,मिथिलाक छथि। इ भूगोलक संग मैथिली लऽ उत्तीर्ण भेला। सुजीत कुमार जे त्रिवेणी महतोक पुत्र छथि आ बेगूसराय, मिथिला केँ छथि। इ इतिहास आ मैथिली परीक्षामे सफल भेला। सुजीत अखन DU मे रिसर्च स्कालर छथि। शिव कुमार जे सोहन कुमार चौधरीक पुत्र छथि आ खगड़िया, मिथिलाक छथि, इहो सफल रहला।
 सन्नी दयाल(बीटेक) जे पटनाक रहनिहार छथि आ एडमिनिस्टेशनक संग मैथिली राखि उत्तीर्ण भेला।
 भारद्वाज प्रसादक पुत्र अभिषेक जे पटनाक रहनिहार छथि भूगोल आ मैथिली राखि केँ मुख्य परीक्षा उत्तीर्ण केलनि। विनोद कुमार चौधरी पुत्र मनीष कुमार चौधरी जे भागलपुर रहनिहार छथि इतिहास आ मैथिली राखि उत्तीर्ण भेला। लक्ष्मण पांडेय केर पुत्र आशुतोष कुमार जे आरा(बिहारक) रहनिहार छथि साक्षात्कार लेल क्वालिफाइ केला अछि। जवाहरक लाल प्रसादक पुत्र मनीष कुमार एडमिनिस्ट्रेशन आ मैथिली राखि केँ मुख्य परीक्षामे सफलता पौलनि।
 लखनऊ(UP) केँ ओमप्रकाशक पुत्र आशीष कुमार श्रीवास्तव, IIT खड़गपुर सऽ बीटेक छथि आ इ मैथिली विषय लऽ मुख्य परीक्षा पास केलथि। अजय कुमार जे शिवशंकर मोदी केँ पुत्र छथि आ नवादा, बिहारक रहनिहार छथि। अजय पब्लिक एडमिनिस्ट्रेशन आ मैथिलीक परीक्षा देने छलथि जाहिमे सफल रहता। रामचंद्र राजगुरु जे सीएन सिँहक पुत्र छथि आ भागलपुर,मिथिलाक छथि। इ भूगोलक संग मैथिली लऽ उत्तीर्ण भेला। सुजीत कुमार जे त्रिवेणी महतोक पुत्र छथि आ बेगूसराय, मिथिला केँ छथि। इ इतिहास आ मैथिली परीक्षामे सफल भेला। सुजीत अखन DU मे रिसर्च स्कालर छथि। शिव कुमार जे सोहन कुमार चौधरीक पुत्र छथि आ खगड़िया, मिथिलाक छथि, इहो सफल रहला।
 सन्नी दयाल(बीटेक) जे पटनाक रहनिहार छथि आ एडमिनिस्टेशनक संग मैथिली राखि उत्तीर्ण भेला।
 भारद्वाज प्रसादक पुत्र अभिषेक जे पटनाक रहनिहार छथि भूगोल आ मैथिली राखि केँ मुख्य परीक्षा उत्तीर्ण केलनि। विनोद कुमार चौधरी पुत्र मनीष कुमार चौधरी जे भागलपुर रहनिहार छथि इतिहास आ मैथिली राखि उत्तीर्ण भेला। लक्ष्मण पांडेय केर पुत्र आशुतोष कुमार जे आरा(बिहारक) रहनिहार छथि साक्षात्कार लेल क्वालिफाइ केला अछि। जवाहरक लाल प्रसादक पुत्र मनीष कुमार एडमिनिस्ट्रेशन आ मैथिली राखि केँ मुख्य परीक्षामे सफलता पौलनि।
 Powered by Blogger. 